Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: Az Eredménykimutatás szerkezete és tartalma megegyezik a 250/2000. (XII. 24.) Korm. rendeletben (Szkr.)
Paragraph Index: 957

d) az értékvesztés visszaírása és a céltartalék felhasználás és felszabadítás (céltartalék-csökkenés) bevételként szerepel. A ráfordításokat, költségeket, ideértve a rendkívüli ráfordításokat is, az alapértelmezésnek megfelelõen nem kell negatív elõjellel ellátni. Ha azonban a pénzügyi vállalkozás jelentésében — a számlák aggregálása után — valamelyik ráfordítás vagy költség sor Követel, illetve bevétel sor Tartozik egyenleget mutat, akkor ezt a tételt negatív elõjellel kell feltüntetni. Az egyes eredmény sorokban veszteség esetén a negatív elõjelet ki kell tenni. A jóváhagyott osztalék és részesedés értékét negatív elõjel nélkül, levonandó tételként kell figyelembe venni. 8.8 Mérleg szerinti eredmény (év közben eredmény) Év közben a pénzügyi vállalkozás fõkönyvi adatain alapuló, az Szkr. 12. § (2) bekezdés elõírásainak megfelelõen havonta (beleértve az elõzetes decemberi adatokat is) lezárt eredményének — a bevételek, ráfordítások és költségek egyenlegének — ténylegesen befizetett társasági adóelõleggel csökkentett összegét kell kimutatni. (Ezt az eredményt nem befolyásolja az, hogy a pénzügyi vállalkozás a fizetett adóelõleget könyveiben hol tartja nyilván.) Az itt közölt adatnak meg kell egyeznie a Mérleg forrás oldalán az 58. Mérleg szerinti eredmény (év közben eredmény) sorával. Auditált eredménykimutatás A pénzügyi vállalkozás évente egy alkalommal ugyanezen a táblán közli, az auditált éves beszámolónak megfelelõ adatokat. Az eredménykimutatás tábla auditált jellegét a tábla jobb felsõ részén található négyzetbe írt „x” jel mutatja. Az 5.1. Adófizetési kötelezettség soron szereplõ adatnak az év végi auditált jelentésben meg kell egyezni az éves beszámolóban lévõ adófizetési kötelezettség összegével.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes